Isabel Fernandina Borboikoa

Isabel Fernandina Josefa Amalia Borboikoa eta Borboi-Bi Sizilietakoa (Aranjuez, 1821eko maiatzaren 18a – Paris, 1897ko maiatzaren 9a) Espainiako infanta eta Gurowska kondesa izan zen, Ignacio Gurowski konde poloniarrarekin ezkontzean.

 Bizitza 

 Haurtzaroa 
ezkerrera|thumb|Isabel Fernandina umetan (Vicente Lopez Portaña).|231x231px
Isabel Fernanda Borboikoa Aranjuezeko errege jauregian jaio zen 1821ean, Hirurteko Liberalaren hasieran. Egun berean bataiatu zuten, Isabel Fernandina Josefa Amalia izenak ezarrita, eta aitona-amonek, Calabriako duke-dukesek, babestuta. Frantzisko Paulako eta Borboiko infantearen eta honen emazte Luisa Karlota Borboi-Bi Sizilietako infantaren alaba zen. Aitaren aldeko aitona-amonak, Karlos IV.a Espainiako erregea eta Maria Luisa Parmakoa izan ziren; amaren aldekoak, ostera, sasoi hartan Calabriako dukea, geroago Frantzisko I.a Bi Sizilietako errege izan zena eta Maria Isabel Borboiko infanta, aldi berean Karlos IV.aren Espainiakoaren alaba zena. Isabel Fernanda anderearen aita, beraz, bere emaztearen osaba zen.

1812an, Cadizeko Gorteek aita tronurako oinordetzatik kendu zutenez, infanta mailarik gabe jaio zen, harik eta 1824. urtean, osaba Fernando VII.a Borboikoak, anaia gaztearengandik jaiotako eta jaio zitezkeen seme-alaba guztiak, Espainiako infante-mailara igo zituen arte. Horrela, infanta  ama guztiz nagusi zen familia batean hazi zen, non Karlos Maria Isidro Borboiko infantearen familiarekin etxeko liskarrak etengabeak ziren. Isabel Fernandinak osaba Fernandoren heriotza bizi izan zuen 1833. urtean eta bere lehengusina, Elisabet II.a Borboikoa, erregina aldarrikatu zuen, baita gerra karlistei buruzko guztia ere. Bere amaren eta izebaren, Maria Kristina Borboiko erreginaren, arteko liskar baten ondorioz, Frantzisko Paulakoaren familia erbestera joan zen 1838. urtean.

 Ezkontza- eta erbesteratze-proiektuak 
Hasiera batean, Isabel osaba zuen Fernando II.a Bi Sizilietako erregearekin ezkontzea pentsatu zen, baina huts egin zuen. Gero, Nemoursko dukea edo haren anaia Chartresko dukearekin ere bai, baina Isabel baztertu egin zuten ilegorria eta argala zelako. Luisa Belgikako erreginak, printzeen arrebak, honelaxe idatzi zion Isabelen amari, Maria Amalia Napolikoa eta Siziliakoa (edo Maria Amelia Borboiko-Bi Sizilietakoa) erreginari: «Bere [Isabelen] erretratua bidaltzen dizuet, Leopoldok [Belgikako erregeak] beldurgarritzat jo zuena. Bere ilea, bereziki, beldurgarria da izango dituen seme-alabei dagokienez. Bere familia guztia ilegorria bada, honek [ere] eragingo die.

Parisen, Ignacio Gurowski kondea ezagutu zuen infantak. Ez dago oso argi zelan gertatu zen topaketa, baina seguruenik biak ibiltzen ziren saloi ugarietako batean izan zen. Sasoi hartan berak bazuen ménage à trois bat britainiar batekin eta Custingo markesarekin, eta poliziak fitxatu zuen. Bi gazteen arteko harremanak eskandalua sortu zuen, eta horregatik, gurasoek alaba Couvent des Oiseaux-en sartzea erabaki zuten. 1841eko maiatzaren 8an, handik ihes egin zuen zerbitzari mozorrotuta, Gurowskirekin ihes eginez. Berehala, Luis Filipe Frantziako erregeak bikotea atxilotzeko agindua eman zuen Namurren. Baina eskandaluaren eta birjintasuna galdu ote zuen zalantzaren ondorioz, ez zen beste erremediorik izan Doverren (Erresuma Batua) urte hartako ekainaren 6an egindako ezkontza baimentzea baino. 1776. urteko Zigor Pragmatikoa betetzen ez zuen senar-emazteak izanik, Espainiak ez zuen errekonozitu eta Bruselara joan ziren bizitzera, Leopoldo I.a Belgikako erregeak eta haren emazte Luisa Orleansekoak babestuta.

 Ondorengoak 
Bikoteak zortzi seme-alaba izan zituen:

 María Luisa Gurowska Borboikoa, Gurowska kondesa (Brusela, 1842ko irailaren 11 - Madril, 1877ko abenduaren 10a), Vicente Bertrán de Lis y Derretekin ezkondua. Ondorengoak izan zituen.
 Karlos Luis Gurowski Borboikoa, Gurowsky kondea (Laeken, 1846ko martxoaren 20a - Laeken, 1846ko ekainaren 16a)
 María Isabel Gurowska Borboikoa, Gurowska kondesa (Brusela, 1847ko ekainaren 10a - Madril, 1925eko otsailaren 11), Charles Allen-Perkinsekin ezkondua, ondorengoak izan zituen, eta  bigarrean aldian José María Díaz-Martín eta Torneríarekin, ondorengorik gabe.
 Fernando Gurowsky eta Borboikoa, Errege Ontasunaren I. markesa (Brusela, 1848ko abuztuaren 7a - Zornotza, 1875eko azaroaren 4a), ez zen ezkondu eta ez zuen ondorengorik utzi.
 Karlos Federiko Gurowsky Borboikoa, Gurowski kondea (Brusela, 1854ko martxoaren 13a - Madril, 1855eko abenduaren 31).
 Augusto Gurowsky Borboikoa, Gurowski kondea (Madril, 1855eko urriaren 6a - Malaga, 1890eko maiatzaren 21a), ez zen ezkondu eta ez zuen ondorengorik izan.
 Luis Antonio Gurowsky Borboikoa, Gurowski kondea (Madril, 1856ko abenduaren 10a - Madril, 1858ko urria).
 María Cristina Gurowska Borboikoa, Gurowska kondesa (Madril, 1860ko abuztuaren 22a - Madril, 1901eko otsailaren 28a), Bartolomeu da Costa Macedo Giraldes Barba de Menezes-ekin ezkondua, Trancosoko II. bizkondea, ondorengoak izan zituen.

 Aginduak 
 1821eko maiatzaren 18a - Maria Luisa Erreginaren Dama Nobleen Ordenako dama

 Erreferentziak 

 Bibliografia 

 Espainiako Artxiboen Ataria (PAREAK): Isabel Fernanda Borboikoa eta BorBoi-Bi Sizilietakoaren artxiboa.
  Iglesias Sancho, Jonatan; Mateos Sáinz de Medrano, Ricardo (2021). Las cuñadas de Isabel II, las infantas más raras que ha dado España. Madrid: Ediciones Insólitas. ISBN 978-8412103717. 

 Kanpo estekak 

Kategoria:Madrildarrak
Kategoria:Parisen hildakoak
Kategoria:Maria Luisa Erreginaren Dama Nobleen Ordenako damak
Kategoria:Espainiako Borboi etxea
Kategoria:Infantak
Kategoria:Espainiako infantak